OpenLLM-France/wikimedia huggingface dataset:
# Susana Beltrán García

Susana Beltrán García (Barcelona, 1966) és una docent i política catalana, diputada al Parlament de Catalunya en la XI i XII legislatura.
És llicenciada en Dret per la Universitat de Barcelona i Doctora en Dret per la Universitat Autònoma de Barcelona. Treballa com a professora de dret internacional públic a la Universitat Autònoma de Barcelona (UAB). Els seus temes d'investigació s'han centrat en les relacions de les comunitats autònomes amb la Unió Europea, la cooperació transfronterera i la ciutadania europea. El 2014 va participar en la fundació de l'organització unionista Societat Civil Catalana (SCC), entitat on va ocupar el lloc de vicepresidenta tercera. El 2015 va deixar el càrrec de SCC per incorporar-se com a independent a la llista de Ciutadans per a les eleccions al Parlament de Catalunya d'aquest any. En fou escollida diputada. Ha col·laborat en diversos mitjans de comunicació.
A les eleccions al Parlament de Catalunya de 2017 fou escollida diputada per Ciutadans, sent la llista més votada.

## Referències

* ↑ Fontanals, Pere. «Susana Beltrán: «El poble català no existeix»». Nació Digital, 14-10-2023. [Consulta: 16 agost 2015].
* ↑ «Entrevista». Tarragona Ràdio, 09-09-2014. Arxivat de l'original el 24 de setembre 2015. [Consulta: 16 agost 2015].
* ↑ González Liste, Ana «Ciutadans ficha a la vicepresidenta de Societat Civil Catalana». El País, 04-08-2015 [Consulta: 16 agost 2015].
* ↑ González, Sara «Ciutadans pesca suports a Societat Civil Catalana». Ara, 16-08-2015, p. 13.
* ↑ Els teus representants al web de Ciutadans
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].

## Enllaços externs

* Blog de Susana Beltrán Arxivat 2015-06-12 a Wayback Machine.
# Suicune

Suicune és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. El seu nom és una combinació de les paraules japoneses 水, sui ('aigua'), i 君, kun ('monarca'). També podria fer referència a 水晶, suishō ('cristall').
Juntament amb Raikou i Entei, forma un trio de Pokémon llegendaris coneguts com a bèsties llegendàries (o gossos o felins llegendaris).
Suicune és la mascota del videojoc Pokémon Crystal i és un dels protagonistes de Pokémon 4Ever. A Pokémon Emerald, l'Expert Spenser en té un. A la pel·lícula Pokémon: Zoroark: Master of Illusions surt un Suicune brillant.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Bestie leggendarie de Pokémon Central (italià)
* ↑ Cani Leggendari Arxivat 2010-09-04 a Wayback Machine. de Pokémon Energy (italià)
* ↑ Pokémon Cristallo: Differenze tra Pokémon O/A/C Arxivat 2010-08-15 a Wayback Machine. (italià)

## Enllaços externs

* Suicune a Bulbapedia (anglès)
Espècies de Pokémon :
# Sínia Molí Nou

La Sínia Molí Nou és una obra de Torrebesses (Segrià) inclosa a l'Inventari del Patrimoni Arquitectònic de Catalunya.

## Descripció

Restes d'una sínia. Es conserven alguns fonaments de la construcció, que permeten observar una estructura rectangular. Al seu interior encara es conserva la maquinària que permetia elevar l'aigua i la cisterna principal.

## Referències

* ↑ «Sínia Molí Nou». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Supercopa d'Espanya de futbol 2003

La Supercopa d'Espanya del 2003 fou un matx disputat a dos partits els dies 24 i 27 d'agost de 2003. Es va disputar entre el RCD Mallorca, campions de la Copa del Rei 2002–03, i el Reial Madrid, campions de la Lliga 2002–03. El Real Madrid guanyar 4–2 en el resultat global.

## Detalls del matx
### Anada

| RCD Mallorca | 2–1 | Reial Madrid |
| Bruggink 45' Eto'o 48' | Informe | Figo 18' |
| Mallorca | Reial Madrid |
Leo Franco :
| RB | 8 | David Cortés |
| CB | 20 | Miquel Àngel Nadal |
| CB | 5 | Fernando Niño |
| LB | 16 | Poli |
| DM | 18 | Marcos |
| RM | 2 | Alejandro Campano | 64' |
| LM | 28 | Toni González | 61' |
| AM | 10 | Ariel Ibagaza |
| CF | 17 | Arnold Bruggink | 76' |
| CF | 9 | Samuel Eto'o (c) |
| Substituts: ||||
| MF | 3 | Txomin Nagore | 61' |
| MF | 11 | Jovan Stanković | 64' |
| FW | 19 | Jesús Perera | 76' |
| Entrenador: ||||
| Jaime Pacheco ||||
Iker Casillas :
| RB | 2 | Míchel Salgado |
| CB | 6 | Iván Helguera |
| CB | 22 | Francisco Pavón | 35' | 53' |
| LB | 3 | Roberto Carlos |
| DM | 19 | Esteban Cambiasso | | 74' |
| RM | 23 | David Beckham | | 53' |
| LM | 10 | Luís Figo |
| AM | 5 | Zinedine Zidane | 69' |
| CF | 7 | Raúl (c) |
| CF | 11 | Ronaldo | 30' |
| Substituts: ||||
| DF | 15 | Raúl Bravo | | 53' |
| MF | 24 | Claude Makelele | | 53' |
| MF | 14 | Guti | | 74' |
| Enrenador: ||||
| Carlos Queiroz ||||

### Tornada

| Reial Madrid | 3–0 | RCD Mallorca |
| Raúl 44' Ronaldo 52' Beckham 73' | Informe | |
| Reial Madrid | Mallorca |
Iker Casillas :
| RB | 2 | Míchel Salgado |
| CB | 6 | Iván Helguera |
| CB | 15 | Raúl Bravo |
| LB | 3 | Roberto Carlos |
| DM | 19 | Esteban Cambiasso |
| RM | 23 | David Beckham |
| LM | 10 | Luís Figo | 89' |
| AM | 5 | Zinedine Zidane |
| CF | 7 | Raúl (c) | 70' |
| CF | 11 | Ronaldo |
| Substituts: ||||
| GK | 25 | César |
| DF | 4 | Rubén |
| MF | 14 | Guti | 70' 86' |
| MF | 21 | Santiago Solari | 89' |
| FW | 18 | Javier Portillo | 86' |
| Entrenador: ||||
| Carlos Queiroz ||||
Leo Franco :
| RB | 8 | David Cortés |
| CB | 20 | Miquel Àngel Nadal |
| CB | 5 | Fernando Niño | 39' | 75' |
| LB | 16 | Poli |
| DM | 18 | Marcos | | 86' |
| RM | 2 | Alejandro Campano | | 56' |
| LM | 28 | Toni González |
| AM | 10 | Ariel Ibagaza | 12' |
| CF | 17 | Arnold Bruggink |
| CF | 9 | Samuel Eto'o (c) | 45' |
| Substituts: ||||
| GK | 30 | Alberto |
| MF | 3 | Txomin Nagore | | 86' |
| MF | 11 | Jovan Stanković | | 75' |
| MF | 21 | Vicente Fernández |
| FW | 19 | Jesús Perera | | 56' |
| Enrenador: ||||
| Jaime Pacheco ||||

## Campió

* Campió de la Supercopa d'Espanya 2003
* Reial Madrid 7è títol

## Referències

* Llista de finals de la Supercopa RSSSF.com
# Tanaro

El Tanaro és un riu del nord-oest d'Itàlia, afluent del riu Po. Neix als Alps Lígurs, prop de la frontera francesa, i és l'afluent més important del marge dret del Po en termes de llargària (276 km) i de mida de la conca de drenatge (8324 km²), que és parcialment alpina i també parcialment recull les aigües que venen dels Apenins.
El seu nom antic era Tanarus, un nom molt poc mencionat pels autors llatins, excepte per Plini el Vell, tot i la seva importància.

## Afluents

Els principals són el Stura di Demonte per l'esquerra i el Bormida i Belbo per la dreta.

## Curs

Passa per les poblacions de Ceva, Alba, Asti i Alessandria, abans de confluir amb el Po a prop de Bassignana.

## Cabal

Amb grans variacions estacionals, el règim del riu és més típic dels Apenins que no pas dels Alps.

## Referències

* 1 2 «Tanaro». Treccani. [Consulta: 22 abril 2023].
* 1 2 Smith, William (ed.). «Tanarus». Dictionary of Greek and Roman Geography (1854). [Consulta: 22 abril 2023].
* ↑ Plini el Vell. Naturalis Historia, III, 16
# Sutton Roley

Sutton Roley (Belle Vernon, 19 d'octubre 1922 - Chesapeake, 3 de març 2007) va ser un director de cinema, productor de cinema i guionista estatunidenc.

## Biografia

Sutton Roley va néixer Sutton Wilson Roley a Belle Vernon, Pennsilvània el 1922. Es va establir com a director de televisió que va començar a treballar amb la televisió en directe a la dècada de 1950 i de vegades com a guionista. La seva primera sèrie de televisió com a director va ser un episodi de Highway Patrol (1957) seguit de Harbour Command (1957) i Men of Annapolis (1957-1958). És conegut per les pel·lícules Combat! (1962), Garrison's Gorillas (1967) i Mannix (1967).
Va dirigir la seva darrera sèrie de televisió Shades of LA l'any 1990. Es va retirar a finals dels anys vuitanta.
Roley estava casat amb Annella Lucienne Bassett (1929 - 1997) i van tenir tres fills, filles Elizabeth (Sam) Crockett i Trenace Roley, fill Sutton Roley i tres néts Sutton Calvin, Preston Roley i Blake Crockett. Va morir el 2007 a Chesapeake, Virgínia per causes naturals.

## Filmografia
### Com a director
#### Cinema

* How to Steal the World (1968)
* Sweet, Sweet Rachel (1971)
* The Loners (1972
* Snatched (1973)
* Chosen Survivors (1974)
* Satan's Triangle (1975)

#### Televisió

* Highway Patrol (1957)
* Harbor Command (1957)
* Men of Annapolis (1957-1958)
* Target (1958)
* U.S. Marshal (1959-1960)
* Wagon Train (1960-1964)
* Sunset Strip (1961-1977)
* Bus Stop (1961)
* Hong Kong (1961)
* Adventures in Paradise (1961-1962)
* Have Gun - Will Travel (1962)
* Saints and Sinners (1962)
* Combat! (1963-1965)
* Gunsmoke (1964)
* 12 O'Clock High (1964-1965)
* Rawhide (1965)
* The Fugitive (1965)
* Lost in Space (1965-1967)
* Bonanza (1966)
* T.H.E. Cat (1966)
* The Big Valley (1966)
* Voyage to the Bottom of the Sea (1966)
* Garrison's Gorillas (1967)
* Heroic Mission (1967)
* The Felony Squad (1967)
* The Invaders (1967)
* The Rat Patrol (1967)
* The Man from U.N.C.L.E. (1967-1968)
* Mission: Impossible (1968-1972)
* Mannix (1968-1974)
* The Name of the Game (1969)
* The Sixth Sense (1972)
* The Magician (1973-1974)
* Kodiak (1974)
* Movin' On (1974)
* S.W.A.T. (1975)
* Bronk (1975-1976)
* Baretta (1976)
* Hawaii Five-O (1976-1977)
* Switch (1976-1977)
* Kojak (1977)
* Starsky and Hutch (1977-1979)
* Lucan (1978)
* Vega$ (1978)
* 240-Robert (1979)
* The Curse of Dracula (1979)
* B.A.D. Cats (1980)
* The Contender (1980)
* Riker (1981)
* Partners in Crime (1984)
* Airwolf (1984-1985)
* Mike Hammer (1985)
* Spenser: For Hire (1986)
* Shades of LA (1990)

## Referències

* ↑ Sutton Roley, 84; Legendary TV Director, a groups.google.com
* ↑ Sutton Roley a bfi.org
# Stephen Wayne Lindsey

Steven Wayne Lindsey és astronauta de NASA, va ser comandant de la missió del transbordador espacial STS-121, al juliol de 2006. En l'Exèrcit dels EUA té el rang de Coronel.

## Dades personals

Va néixer el 24 d'agost de 1960 a Arcàdia, Califòrnia. Casat amb Diane Renne Lindsey (de soltera Trujillo). Tenen tres fills.

## Trajectòria acadèmica

* Graduat en Enginyeria per l'Acadèmia de l'Exèrcit dels EUA el 1982.
* Titulat en Enginyeria aeroespacial el 1990 per l'Institut de Tecnologia de la Força Aèria dels EUA

## Experiència en la NASA

Lindsey va ser seleccionat per la NASA el 1994. Va obtenir la capacitació d'astronauta el maig de 1996. Ha participat en les missions STS-87, STS-95, STS-104, STS-121, havent completat 50 dies, 3 hores i 29 minuts de vols orbitals en aterrar el Discovery el 17 de juliol de 2006.

## Enllaços externs

* 2006 Entrevista abans del seu vol STS-121 en anglès: Steve Lindsey Arxivat 2007-09-28 a Wayback Machine.
* Biografia en anglès
* STS-121 Arxivat 2007-09-29 a Wayback Machine. en anglès
# Stephen Tomlin

Stephen Tomlin (Londres, 2 de març de 1901 – 5 de gener de 1937) va ser un artista britànic associat amb el grup de Bloomsbury. Va ser el fill més jove del jutge Lord Thomas, Senyor Tomlin d'Ash. Va estudiar al New College (Oxford) a partir del gener de 1919, que va abandonar després de dos trimestres per centrar-se en l'escultura.

## Biografia

Tomlin va estudiar clàssics del New College des del gener de 1919. No obstant això, va patir un atac de nervis després de la mort d'un company d'estudis i ho va deixar després de dos trimestres. Llavors, es va convertir en deixeble de Frank Dobson i, posteriorment, va establir la seva carrera professional com a escultor de retrats.
El cercle d'amics de Tomlin, i de models per a retrats, va incloure molts membres del grup de Bloomsbury, especialment de la segona generació, com Francis Birrell i David Garnett.
Tomlin era bisexual i va tenir afers amb alguns membres del grup de Bloomsbury, incloent-hi Henrietta Bingham i Dora Carrington. El 1927 es va casar amb Julia Strachey, neboda de Lytton Strachey. Les seves relacions amb homes estan menys fonamentades, probablement a causa de la necessitat d'ocultar les relacions homosexuals, que aleshores eren il·legals al Regne Unit sota la Llei d'esmena de la llei penal. Un dels xicots de Tomlin, conegut com a H, també va tenir una relació amb l'artista Duncan Grant.
Grant havia una llarga amistat amb H, que treballava en el departament de cortines dels desapareguts grans magatzems dels Jones Brothers a Holloway Road. H havia estat el xicot de Tomlin (que finalment es va casar Barbara Bagenall), i quan ell i Tomlin van visitar Lytton Strachey a Ham Spray en la dècada de 1930, H va ser obligat a dormir al pis de sota amb els criats.
Tomlin va cofundar el club The Cranium amb David Garnett, un altre membre del Grup de Bloomsbury amb qui es reunien cada mes per intercanviar idees.
Tomlin va morir a l'hospital Royal Victoria de Boscombe (Hampshire).

## Referències

* ↑ Simkin, John. «Stephen Tomlin», 01-08-2014.
* ↑ «Mapping the Practice and Profession of Sculpture in Britain and Ireland 1851-1951». University of Glasgow History of Art and HATII, online database 2011.
* ↑ Chisholm, Anne. «Good Stories of Bad Bloomsbury Behaviour». The Spectator, 27-06-2015.
* ↑ Simkin, John. «Stephen Tomlin», 01-08-2014.
* ↑ Watney, Simon. «Duncan Grant and Queer Bloomsbury», 13-01-2011.
* ↑ «The Honourable Stephen Tomlin, Mapping the Practice and Profession of Sculpture in Britain and Ireland 1851-1951». Arxivat de l'original el 8 de març 2016.
# Stonewall (Carolina del Nord)

Stonewall és una població dels Estats Units a l'estat de Carolina del Nord. Segons el cens del 2000 tenia 285 habitants.

## Demografia

Segons el cens del 2000, Stonewall tenia 285 habitants, 118 habitatges i 80 famílies. La densitat de població era de 65,5 habitants per km².
Dels 118 habitatges en un 28,8% hi vivien nens de menys de 18 anys, en un 50,8% hi vivien parelles casades, en un 12,7% dones solteres, i en un 31,4% no eren unitats familiars. En el 27,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,2% tenia menys de 18 anys, un 6,7% entre 18 i 24, un 25,6% entre 25 i 44, un 31,2% de 45 a 60 i un 12,3% 65 anys o més.
L'edat mediana era de 40 anys. Per cada 100 dones de 18 o més anys hi havia 101,9 homes.
La renda mediana per habitatge era de 30.000 $ i la renda mediana per família de 45.000 $. Els homes tenien una renda mediana de 28.625 $ mentre que les dones 17.143 $. La renda per capita de la població era de 16.425 $. Entorn del 4,2% de les famílies i el 5,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stonewall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Stonewall». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Stonewall (Mississipi)

Stonewall és una població dels Estats Units a l'estat de Mississipi. Segons el cens del 2000 tenia 1.149 habitants.

## Demografia

Segons el cens del 2000, Stonewall tenia 1.149 habitants, 461 habitatges, i 319 famílies. La densitat de població era de 168 habitants per km².
Dels 461 habitatges en un 30,8% hi vivien nens de menys de 18 anys, en un 48,6% hi vivien parelles casades, en un 16,7% dones solteres, i en un 30,6% no eren unitats familiars. En el 27,8% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,2% tenia menys de 18 anys, un 9% entre 18 i 24, un 26,5% entre 25 i 44, un 22,9% de 45 a 60 i un 14,4% 65 anys o més.
L'edat mediana era de 35 anys. Per cada 100 dones de 18 o més anys hi havia 87 homes.
La renda mediana per habitatge era de 23.125 $ i la renda mediana per família de 31.172 $. Els homes tenien una renda mediana de 26.477 $ mentre que les dones 22.404 $. La renda per capita de la població era de 12.930 $. Entorn del 18,3% de les famílies i el 23,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stonewall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stonewall». American Fact Finder. Oficina del Cens dels Estats Units, 12-01-2010.
# Stoney

«Stoney» té aquests significats:
* Llengua stoney, llengua sioux dakota de les Planes del Nord parlada per membres de la Primera Nació Nakoda a Alberta
* Stoney o nakoda, poble indígena que habitava a grans parts de la Colúmbia Britànica, Alberta, Saskatchewan i Montana, llurs reserves es troben actualment a Alberta i a Saskatchewan
* Stoney (cràter), cràter d'impacte a la part sud de la cara oculta de la Lluna
* Casey Stoney, futbolista que juga com a defensa, internacional amb Anglaterra des del 2000
* George Stoney (1826 - 1911), físic angloirlandès conegut principalment per haver introduït el terme electró com la unitat fonamental de la quantitat d'electricitat
* Reserves índies Stoney 142, 143, i 144, reserves índies a Alberta en la Divisió núm 15
* Cascades Stoney Creek, cascades del rierol Stoney, situades on l'aigua descendeix de l'altiplà Atherton fins a la plana costanera de Cairns (Queensland, Austràlia)
# Stonewall

«Stonewall» té aquests significats:
Toponímia:
* Stonewall (Carolina del Nord), localitat estatunidenca de Carolina del Nord
* Stonewall (Louisiana), localitat estatunidenca de Louisiana
* Stonewall (Mississipi), localitat estatunidenca de Mississipi
* Stonewall (Oklahoma), localitat estatunidenca d'Oklahoma
* Stonewall (Texas), localitat estatunidenca de Texas
Miscel·lània:
* Stonewall Inn, bar gai de Nova York on van començar els famosos disturbis de 1969
* Aldarulls de Stonewall, sèrie de conflictes entre la comunitat homosexual i la policia que van tenir lloc a l'Stonewall Inn el 1969
* Stonewall (pel·lícula de 1995), dirigida per Nigel Finch
* Stonewall (pel·lícula de 2015), dirigida per Roland Emmerich
* Sistema Stonewall o atac Stonewall, obertura d'escacs, variant de la partida del peó de dama
* Thomas Jonathan Jackson, conegut com a Stonewall Jackson (n. 1824 - 1863), distingit militar sudista de la Guerra Civil dels Estats Units
# Sucre reductor

Un sucre reductor és qualsevol sucre capaç d'actuar com a agent reductor perquè presenta un grup carbonil lliure (aldehid o cetona). Tots els monosacàrids són sucres reductors, juntament amb alguns disacàrids, oligosacàrids i polisacàrids. Els monosacàrids es poden dividir en dos grups: els aldoses, que tenen un grup aldehid, i les cetoses, que tenen un grup cetona. Les cetoses primer han de tautomeritzar-se a aldoses abans que puguin actuar com a sucres reductors. Els monosacàrids dietètics comuns galactosa, glucosa i fructosa són tots sucres reductors.
Alguns monosacàrids (glucosa, galactosa, fructosa) i els disacàrids monocarbonílics - units per un OH hemiacetàl·lic i un no hemiacetàl·lic - (maltosa, isomaltosa, cel·lobiosa i lactosa) són sucres reductors i donen positiu en la prova de Fehling.
La llet, el plàtan i molts tipus de fruita contenen sucres reductors.
# Suzuki Burgman

La Suzuki Burgman, coneguda al Japó com a "Skywave", és una sèrie de scooters fabricats per Suzuki. Les capacitats dels motors van des dels 125 centímetres cúbics als 638 cc.

## Serie AN

Llançat el 1999, el model de formació original constava dels models AN250 i AN400. El 2002 es va abandonar el AN250, substituït per l'europeu legislació d'acord amb fins d'aprenentatge i de llicències UH125. No obstant això, la AN250 continuar per ser llançat en altres països. El prefix UH va ser utilitzat en aquest model a causa d'un model actual de patrimoni no Burgman encara s'està produint. Aquest és el AN125 i no s'assembla ni llinatge amb la sèrie Burgman.

## Serie AN2

El 2003, el combustible injectat sèrie AN2 es va llançar a UH125, AN400 i AN650 variants. Amb un paquet de carenat redissenyat que permet una millor il·luminació, més capacitat d'emmagatzematge i 1 litre més capacitat de combustible, també hi va haver l'opció de ABS en els models AN400 i AN650.
El 2004, Suzuki va llançar una AN650 executiu d'alta gamma, que va involucrar a un paquet d'ABS i els accessoris complet.

## Models

* UH125 Burgman 125 - Sovint malinterpretat com AN125. El AN125 és un model anterior de Suzuki i comparteix cap dels trets Burgman. Burgman UH125 és classificat com un super scooter. AN125 és un scooter.
* UH200 Burgman 200
* AN250 Burgman 250
* AN400 Burgman 400
* AN400 Burgman 400 ABS
* AN650 Burgman 650
* AN650A Burgman 650 Executive - El paquet Executiu típicament afegeix ABS (Sistema antibloqueig), un parabrisa regulable elèctric, miralls elèctrics plegables ajustables, suport per al passatger, extrems de la barra de crom i coberta del silenciador cromat. Al Canadà i Europa, empunyadures amb calefacció i seients amb calefacció també formen part del paquet Executiu.

## Referències

* ↑ «Suzuki burgman 125». moto.suzuki.es. Suzuki. Arxivat de l'original el 9 de maig 2014. [Consulta: 8 maig 2014].
* ↑ «Suzuki burgman 125». solomoto.es. Suzuki. Arxivat de l'original el 9 de maig 2014. [Consulta: 8 maig 2014].
* ↑ «Suzuki burgman 125». ohlins.com. Suzuki. Arxivat de l'original el 9 de maig 2014. [Consulta: 8 maig 2014].
# Sèvres

Sèvres és un municipi francès, situat al departament dels Alts del Sena i a la regió de l'Illa de França. L'any 1999 tenia 22.700 habitants.
Forma part del cantó de Boulogne-Billancourt-2 i del districte de Boulogne-Billancourt. I des del 2016, de la divisió Grand Paris Seine Ouest de la Metròpolis del Gran París.
Hi ha la Manufacture nationale de Sèvres (originalment reial i no nacional), que és una fàbrica d'objectes de porcellana pertanyent a l'estat i fundada a mitjan segle xviii.

## Referències

* ↑ «Sèvres - Manufacture et Musée nationaux - Accueil». [Consulta: 19 agost 2023].